**Канон Великий**,

творение святаго Андрея Критскаго Иерусалимскаго. Глас 6.

**Песнь 1.**

*Ирмос:*

**Помо́щник и покрови́тель бысть мне во спасе́ние, Сей мой Бог, и просла́влю Его́, Бог отца́ моего́, и вознесу́ Его́: сла́вно бо просла́вися.**

*Стих:* ***Поми́луй мя, Бо́же, поми́луй мя*.**

Отку́ду начну́ пла́кати окая́ннаго моего́ жития́ дея́ния? Ко́е положу́ нача́ло, Христе́, ны́нешнему рыда́нию? Но я́ко благоутро́бен даждь мне прегреше́ний оставле́ние.

Гряди́ окая́нная душе́ с пло́тию твое́ю, Создателю всех испове́ждься, и оста́вь пре́жнее безсмы́слие, и принеси́ Бо́гу в покая́нии сле́зы.

Первозда́ннаго Ада́ма преступле́нию подража́в, позна́л себя обнаже́на от Бо́га и присносу́щнаго Ца́рствия и сла́дости, грех ра́ди мои́х.

Увы мне окая́нная душе́, что уподо́билася еси́ первозда́нной Еве? Ибо воззре́ла со стра́стию, и уязви́лась го́рько, и косну́лась дре́ва и вкуси́ла де́рзостно безу́мной сне́ди.

Вме́сто Евы чу́вственной мы́сленная во мне была Ева: стра́стный по́мысл во пло́ти, показу́ющий сла́дкое, подаю́щий же при́сно го́рькое напое́ние.

Досто́йно из Еде́ма изгна́н был Ада́м, ибо не сохрани́л еди́нственную Твою́, Спа́се, за́поведь; аз же что постражду́, отмета́я всегда́ животво́рная Твоя́ словеса́?

Ка́иново превзоше́д уби́йство, произволе́нием был уби́йца со́вести душе́вной, оживи́в плоть, и воева́в на ню лука́выми мои́ми дея́ньми.

Авелевой не уподо́бился аз пра́вде, Иису́се, да́ра Тебе́ прия́тного не прине́с, ни дея́ния богоуго́дного, ни же́ртвы чи́стой, ни жития́ непоро́чнаго.

Яко Ка́ин и мы, душе́ моя окая́нная, принесли́ Создателю дея́ния скве́рные, и же́ртву поро́чную, и непотре́бное житие́; те́мже и осуди́лися.

Бре́ние живосозда́в Создатель, вложи́л мне плоть и ко́сти, и дыха́ние и жизнь; но о Тво́рче мой, Изба́вителю мой, и Судие́, ка́ющася приими́ мя.

Извещаю Тебе Спа́се грехи́ я́же соде́ял, и души́ и те́ла моего́ я́звы, разбо́йнически себе́ нанесе́нные мои́ми вну́тренними уби́йственными по́мыслами.

Аще и согреши́л, Спа́се, но вем, что Человеколю́бец Ты, наказу́еши ми́лостивно, и милосе́рдствуеши те́пле, зри́ши слезя́ща мя, и прихо́диши я́ко Оте́ц, призыва́я мя блу́днаго.

Пове́ржена мя Спа́се пред враты́ Твои́ми при ста́рости, не отри́ни мене́ во ад него́дного, но пре́жде конца́, я́ко Человеколю́бец, даждь мне прегреше́ний оставле́ние.

В разбо́йники впав помышле́ньми мои́ми, весь от них уязви́лся ны́не, и испо́лнихся ран, но Сам мне предста́в, Христе́ Спа́се исцели́.

Свяще́нник мя ви́дев ми́мо и́де, и леви́т мя ви́дя в лю́тых на́га, презре́, но из Мари́и возсия́вый Иису́се, Ты предста́в уще́дри мя.

Агнче Бо́жий, взе́млющий грехи́ всех, возми́ от меня бре́мя тя́жкое грехо́вное, и я́ко благоутро́бен даждь мне сле́зы умиле́ния.

Покая́ния вре́мя, прихожду́ к Тебе Созда́телю моему́, возми́ возми́ от меня бре́мя тя́жкое грехо́вное, и я́ко благоутро́бен даждь мне сле́зы умиле́ния.

Не возгнуша́йся мене́ Спа́се, не отри́ни от Твоего́ лица́, возми́ от меня бре́мя тя́жкое грехо́вное, и я́ко благоутро́бен даждь мне грехопаде́ний оставле́ние.

Во́льные Спа́се и нево́льные прегреше́ния мои, явле́нные и сокрове́нные и ве́домые и неве́домые вся прости́в, я́ко Бог очи́сти и спаси́ мя.

От ю́ности Христе́ за́поведи Твои преступи́л, неудержи́мо стра́стно уны́нием преше́л житие́. Те́мже зову́ Ти Спа́се: и при кончи́не спаси́ мя.

Бога́тство мое́ Спа́се растратив в блуде́, пуст есть плодо́в благочести́вых, а́лчен же зову́: Отче щедро́т, поспеши́в уще́дри мя.

Тебе́ припа́даю Иису́се, согреши́х Ти, очи́сти мя, возми́ от меня бре́мя тя́жкое грехо́вное, и я́ко благоутро́бен даждь мне сле́зы умиле́ния.

Не вни́ди со мно́ю в суд, испыту́я моя́ дея́ния, иссле́дуя словеса́, и облича́я жела́ния, но щедро́тами Твои́ми покрыва́я мое лю́тое, спаси́ мя Всеси́льне.

Иный канон преподобныя матере нашея Марии Египетския, в тойже глас, и ирмос. Егоже краестрочие: Ты преподо́бная Мари́е помога́й.

***Преподо́бная ма́ти Мари́е, моли́ Бо́га о нас.***

Ты мне даждь светоза́рную благода́ть / от Боже́ственнаго промышле́ния свы́ше, /избежа́ти страсте́й омраче́ния, /и пе́ти усе́рдно твоего́ Мари́е жития́/ прекра́сное исправле́ние.

Приклони́вшися пред Христо́вым Боже́ственным зако́ном, ко Христу́ приступи́ла, жела́ние сла́достей неудержи́мые оста́вивши, и вся́кую доброде́тель всеблагогове́йно, как одну́ испо́лнила еси́.

*Андрею:*

**Преподо́бне о́тче Андре́е, моли́ Бо́га о нас.**

Моли́твами твои́ми, Андре́е, изба́ви нас/ страсте́й безче́стных, /и Ца́рствия Христо́ва о́бщники покажи́, ве́рою и любо́вию воспева́ющия тя, сла́вне.

***Слава****, Троичен:*

Пресу́щная Тро́ице, во Еди́нице покланя́емая, возми́ от меня бре́мя тя́жкое грехо́вное, и я́ко благоутро́бна даждь мне сле́зы умиле́ния.

*Богородичен:*

Богоро́дице, наде́ждо и предста́тельство Тебе́ пою́щих, возми́ от меня бре́мя тя́жкое грехо́вное, и я́ко Влады́чица Чи́стая ка́ющагося приими́ мя.

**Песнь 2.**

*Ирмос:*

**Вонми́, не́бо, и возглаго́лю, и воспою́ Христа́, от Де́вы пло́тию прише́дшаго.**

Вонми́ не́бо и возглаго́лю; земле́ услы́ши глас ка́ющийся к Бо́гу, и воспева́ющий Его́.

Вонми́ ми Бо́же Спа́се мой ми́лостивным Твои́м о́ком, и приими́ мое́ те́плое испове́дание.

Согреши́л па́че всех челове́к, еди́н согреши́л Тебе́; но уще́дри я́ко Бог, Спа́се, творе́ние Твое́.

Бу́ря злых дел обдержи́т мя, благоутро́бне Го́споди, но я́ко Петру́ и мне ру́ку простри́.

Сле́зы блудни́цы и аз предлага́ю Тебе, Ще́дрый; очи́сти мя Спа́се благоутро́бием Твои́м.

Омрачи́л душе́вную красоту́ страсте́й сластьми́, и вся́чески мой ум перстью сотвори́л.

Раздра́л оде́жду мою́ пе́рвую, истка́нную мне Зижди́телем из нача́ла, и оттого лежу́ наг.

Обле́кся в раздра́нную ри́зу, истка́нную мне сове́том зми́я, и стыжду́ся.

Воззре́л на красоту́ са́да и прельсти́лся умо́м; и оттого лежу́ наг и срамля́юся.

Де́лали на хребте́ мое́м все нача́льники страсте́й, продолжа́юще на мя беззако́ние свое́.

Погуби́л я первозда́нную добро́ту и благоле́пие мое́, /и ны́не лежу́ наг и стыжду́ся.

Сшива́ет мне ко́жаные ри́зы грех, обнажи́вший меня пе́рвой боготка́нной оде́жды.

Облече́н я одея́нием стыда, как ли́ствием смоко́вным, во обличе́ние мои́х самовла́стных страсте́й.

Оде́ялся в сра́мную ри́зу и окровавле́нную постыдно, тече́нием стра́стнаго и любосла́стнаго жития́.

Оскверни́л я пло́ти моея́ ри́зу /и окаля́л то, что по о́бразу, Спа́се, /и по подо́бию.

Впал в стра́стную па́губу и в веще́ственное истле́ние, и отто́ле до ны́не враг мне досажда́ет.

Любове́щное и любоиме́нное житие́ предпоче́л невоздержа́нием, Спа́се, ны́не тя́жким бре́менем обложе́н есмь.

Украси́л и́дола плот́и моея разноцве́тною одеж́дою скве́рных помышле́ний, и осужда́юся.

Вне́шним благоукраше́нием одни́м приле́жно занимаюсь, вну́треннюю презре́в богообра́зную ски́нию.

Оживи́в мои́х страсте́й безобра́зие, любосла́стными стремле́ньми, погуби́л ума́ красоту́.

Погребо́х пе́рваго о́браза красоту́ страстьми́ моими, но как не́когда дра́хму взыска́в ее, обря́щи, Спа́се.

Согреши́л, я́коже блудни́ца, вопию́ Ти: еди́н согреши́л Тебе́; приими́ Спа́се и мои сле́зы я́ко тоя́ ми́ро.

Поползо́хся блу́дно я́ко Дави́д, и оскверни́хся, но омы́й и меня Спа́се, слеза́ми.

Очи́сти мя, вопию́ Ти Спа́се я́ко мыта́рь, очи́сти мя: никто́же бо от су́щих из Ада́ма не согреши́л Тебе́ я́коже аз.

Ни слез, ни покая́ния и́мам, ни умиле́ния: Сам мне сия́ да́руй Спа́се, я́ко Бог.

Дверь Твою́ не затвори́ мне, Го́споди, Го́споди, но отве́рзи ее мне, ка́ющемуся Тебе́.

Человеколю́бче, хотя́щий всем спасти́ся, воззови́ мя, и приими́ мя ка́ющагося, я́ко Благ.

Услы́ши воздыха́ния души́ мое я, и приими́ ка́пли слез из о́чию мое́ю Спа́се, и спаси́ мя.

***Пресвята́я Богоро́дице, спаси́ нас.***

Пречи́стая Богоро́дице Де́во, еди́на Всепе́тая, моли́ приле́жно во е́же спасти́ся нам.

*Ирмос:*

**Ви́дите, ви́дите, я́ко Аз есмь Бог, ма́нну одожди́вый и во́ду из ка́мене источи́вый дре́вле в пусты́ни лю́дем Мои́м, десни́цею еди́ною и кре́постию Мое́ю.**

Ви́дите ви́дите, я́ко Аз есмь Бог! Внима́й душе́ моя́ Го́споду зову́щу, и удали́ся пре́жняго греха́, и бо́йся Его я́ко неподкупно́го, и я́ко Судию́, и Бо́га.

Кому́ уподо́билася ты многогре́шная душе́? Ка́ину и Ламе́ху, поразивши́м те́ло злоде́йствами, и уби́вшим ум нерзумными стремле́ньми.

Всех праведников, бывших пре́жде зако́на, ты знаешь, о душе́! Но ни Си́фу не уподо́билася, ни Ено́су не подража́ла, ни Ено́ху, ни Но́ю, но яви́лася ты убо́га жи́зни пра́ведных.

Ты одна́ отве́рзла бе́здны гне́ва Бо́га твоего́, душе́ моя́, и потопи́ла я́коже зе́млю плоть и дея́ния и житие́, и пребыла́ вне спаси́тельнаго ковче́га.

Му́жа уби́л в я́зву мне и ю́ношу в струп, Ламе́х рыда́я вопия́л; ты же не трепе́щеши о душе́ моя́, растли́вши плоть и ум оскверни́вши.

О, ка́ко подо́бен аз дре́внему уби́йце Ламе́ху! Ду́шу я́ко му́жа уби́л, ум я́ко ю́ношу, те́ло я́ко бра́та моего́, как Ка́ин уби́йца, любосла́стными стремле́ньми.

Столп умудри́лась созда́ть о душе́, твои́ми похотьми́, и и́дола водрузи́ти, а́ще не бы Зижди́тель смеша́л намерения твои, и низве́ргл на зе́млю ухищре́ния твои.

Уязви́хся, ура́нихся, се стре́лы вра́жия уязви́вшие мою́ ду́шу и те́ло; се стру́пы, гное́ния, омраче́ния, вопию́т ра́ны самово́льных мои́х страсте́й.

Одожди́л Госпо́дь от Го́спода огнь, соже́г Содо́мляны, гне́вающеся на беззако́ние; ты же огнь вжегла́ еси́ гее́нский, о душе́, в не́мже и сожжена́ бу́деши.

Разуме́йте и ви́дите, я́ко Аз есмь Бог, / испыта́яй сердца́, и облича́яй мы́сли, / облича́яй дея́ния, и попаля́яй грехи́, / и судя́й си́ру, и смире́ну, и ни́щу.

***Преподо́бная ма́ти Мари́е, моли́ Бо́га о нас.***

Просте́рла ру́ки твои́ к ще́дрому Бо́гу, Мари́е, в бе́здне зол погружа́емая; и я́коже Петру́ простер тебе Бог ру́ку Боже́ственную человеколю́бно, твое́ обраще́ние вся́чески ища́.

***Преподо́бная ма́ти Мари́е, моли́ Бо́га о нас.***

Всем усе́рдием и любо́вию притекла́ еси́ Христу́, пе́рвый путь греха́ отвра́щши, и в пусты́нях непроходи́мых пита́ющися, и Того́ за́поведи Боже́ственныя чи́сто соверша́ющи.

**Преподо́бне о́тче Андре́е, моли́ Бо́га о нас.**

Ви́дим, ви́дим человеколю́бие /Бо́га и Влады́ки, / сего́ ра́ди, о душе́, пре́жде конца́ Тому́ со слеза́ми припаде́м вопию́ще: / Андре́я моли́твами, Спа́се, поми́луй нас.

***Слава****, Троичен:*

Безнача́льная, несозда́нная Тро́ице, неразде́льная Еди́нице, ка́ющагося мя приими́, согреши́вшаго спаси́, Твое́ есмь созда́ние, не пре́зри, но пощади́ и изба́ви о́гненнаго мя осужде́ния.

*Богородичен:*

Пречи́стая Влады́чице Богороди́тельнице, наде́ждо к Тебе́ притека́ющих и приста́нище су́щих в бу́ри, Ми́лостиваго Созда́теля и Сы́на Твоего́ уми́лостиви и мне моли́твами Твои́ми.

**Песнь 3.**

*Ирмос:*

**На недви́жимом, Христе́, ка́мени за́поведий Твои́х, утверди́ мое́ помышле́ние.**

Огнь от Го́спода не́когда Госпо́дь одожди́в, зе́млю Содо́мскую попали́л.

На горе́ спаса́йся душе́, я́коже Лот, и в Сиго́р убега́й.

Бе́гай запале́ния, о душе́, бе́гай Содо́мскаго горе́ния, бе́гай погубления от Боже́ственного пла́мени.

Испове́даюся Тебе́ Спа́се: согреши́х, согреши́х Ти; но осла́би, оста́ви ми, я́ко благоутро́бен.

Согреши́л Тебе́ еди́н аз, согреши́л па́че всех, Христе́ Спа́се, да не пре́зриши мене́.

Ты еси́ Па́стырь до́брый, взыщи́ меня а́гнца, и заблу́ждшаго да не пре́зриши меня.

Ты еси́ сла́дкий Иису́се, Ты еси́ Созда́телю мой; в Тебе́, Спа́се, оправда́юся.

***Пресвята́я Тро́ице Бо́же наш, сла́ва Тебе́.***

О Тро́ице Еди́нице Бо́же! Спаси́ нас от пре́лести, и искуше́ний, и обстоя́ний.

***Пресвята́я Богоро́дице, спаси́ нас.***

Ра́дуйся Богоприя́тная утро́бо, ра́дуйся престо́ле Госпо́день, ра́дуйся Ма́ти Жи́зни на́шея.

*Ирмос:*

**Утверди́ Го́споди на ка́мени за́поведей Твои́х подви́гшееся се́рдце мое́, я́ко Еди́н Свят еси́ и Госпо́дь.**

Исто́чник живота́ стяжа́л – Тебя, сме́рти низложи́теля, и вопию́ Тебе от се́рдца моего́ прежде конца: согреши́л, очи́сти и спаси́ мя.

При Но́е блу́дствовавшим аз подража́л, Спа́се, тех насле́дствовав осужде́ние в пото́пе потопле́ния.

Согреши́л Го́споди, согреши́л Тебе́, очи́сти мя, нет бо согреши́вшего в челове́цех, его́же не превзошел бы прегреше́ньми.

Ха́му отцеуби́йце подража́вши, душе́ моя, не покры́ла сра́ма ближнего, вспять лицо от срама не отврати́ла.

Благослове́ния Си́мова не насле́довала, душе́ окая́нная, и не обрела́, подо́бно Иафе́ту, насле́дия вели́кого в земле́ обетова́ния.

Как от земли́ Харра́н, изы́ди от греха́, душе́ моя́, гряди́ в зе́млю точа́щую присножи́зненное нетле́ние, егоже Авраа́м насле́дствовал.

Об Авраа́ме слы́шала, душе́ моя́, оста́вившем зе́млю оте́чества и ставшем прише́льцем, сего́ произволе́нию подража́й.

У ду́ба Мамври́йскаго попо́тчевав а́нгелов, патриа́рх насле́дствовал по ста́рости дары́ обетова́ния.

Уразумев но́вую же́ртву Исаа́ка, та́йно всесожже́нную Го́споду, подража́й окая́нная душе́ моя́ его́ произволе́нию.

Об изгна́нии Исма́ила слы́шала еси́ душе́ моя́, рабы́ней рожде́нного; трезви́ся, смотри́, да не подо́бно что постра́ждеши, сластолюбиво ласкосе́рдствующи.

Ага́ри еги́птяныне душе́ моя уподо́билася еси́, поработи́вшися произволе́нием и ро́ждши но́ваго Исма́ила: высо́комерие.

Иа́ковлю ле́ствицу разуме́ла еси́ душе́ моя́, явля́емую от земли́ к небесе́м; почто́ не име́ла еси́ восхо́да тве́рда: благоче́стия?

Свяще́ннику Бо́жию и царю уедине́ну Мелхиседе́ку, Христо́ву подо́бию, в ми́ре жития́ подража́й.

Не стань столпом соляны́м, душе́, обрати́вшись ко греху вспять, но да устраши́т тя о́браз Содо́мский; на высоту́ в Сиго́р спаса́йся.

Воспламене́ния греха́ убе́гай душе́ моя́ я́коже Лот, бе́гай Содо́мы и Гомо́рры, бе́гай пла́мене вся́каго бессмысле́сного жела́ния.

Поми́луй Го́споди поми́луй мя, когда́ прии́деши со а́нгелами Твои́ми возда́ти всем по достоинству дея́ний.

Моле́ния Тебе́ пою́щих не отве́ргни Влады́ко, но уще́дри Человеколю́бче, и пода́ждь ве́рою прося́щим грехов оставле́ние.

***Преподо́бная ма́ти Мари́е, моли́ Бо́га о нас.***

Содержи́мь есмь бу́рею и треволне́нием согреше́ний, но сама́ мя ны́не ма́ти Марие спаси́, и к приста́нищу Боже́ственнаго покая́ния возведи́.

***Преподо́бная ма́ти Мари́е, моли́ Бо́га о нас.***

Ра́бское моле́ние и ны́не прине́сши ко благоутро́бней Богоро́дице, моли́твами твои́ми отве́рзи мне Боже́ственные вхо́ды.

**Преподо́бне о́тче Андре́е, моли́ Бо́га о нас.**

Твои́ми моли́твами да́руй / и мне оставле́ние долго́в, / о Андре́е, Кри́тский председа́телю! / покая́ния бо ты таи́нник преизря́дный.

***Слава****, Троичен:*

Тро́ице про́стая несозда́нная, безнача́льное Естество́, в Тро́ице Ипоста́сей пева́емая, спаси́ нас ве́рою покланя́ющихся держа́ве Твое́й.

*Богородичен:*

От Отца́ преве́чного Сы́на во вре́мени неискусому́жно родила́ еси́ Богороди́тельнице; стра́нное чу́до: пребы́ваеши Де́ва, млеко́м младенца пита́ющи.

*Ирмос:*

**Утверди́ Го́споди на ка́мени за́поведей Твои́х подви́гшееся се́рдце мое́, я́ко Еди́н Свят еси́ и Госпо́дь.**

**Седален**, господина Иосифа, глас 8:  
Подобен: Воскре́сл еси́ от гро́ба:

Свети́ла богозра́чная, Спа́совы апо́столи, просвети́те нас во тьме жития́, я́ко да во дни ны́не благообра́зно хо́дим, све́том воздержа́ния нощны́х страсте́й отбега́юще, и све́тлыя стра́сти Христо́вы у́зрим, ра́дующеся.

**Слава**, другий седален, глас 8  
Подобен: Повеле́нное та́йно:

Апо́стольская двоенадеся́тице богоизбра́нная, мольбу́ Христу́ ны́не принеси́, по́стное по́прище всем прейти́, соверша́ющим во умиле́нии моли́твы, творя́щим усе́рдно доброде́тели, я́ко да си́це предвари́м ви́дети Христа́ Бо́га сла́вное Воскресе́ние, сла́ву и хвалу́ принося́ще.

**И ныне**, Богородичен. Подобен:

Непостижи́маго Бо́га, Сы́на и Сло́во, несказа́нно па́че ума́ из Тебе́ ро́ждшееся, моли́ Богоро́дице со апо́столы, мир вселе́нней чи́стый пода́ти, и согреше́ний да́ти нам пре́жде конца́ проще́ние, и Ца́рствия Небе́снаго кра́йния ра́ди бла́гости, сподо́бити рабы́ Твоя́.

И чтем **оста́вшее жития́** преподо́бныя Мари́и.

Таже **трипеснец**, без поклонов, глас 8.  
Песнь 4.

*Ирмос*:

**Услы́шах, Го́споди, смотре́ния Твоего́ та́инство, разуме́х дела́ Твоя́ и просла́вих Твое́ Божество́.**

***Святи́и Апо́столи, моли́те Бо́га о нас.***

Воздержа́нием пожи́вше просвеще́ннии Христо́вы апо́столи, воздержа́ния вре́мя нам хода́тайствы Боже́ственными облегча́ют.

Двоенадесятостру́нный орга́н песнь воспе́ спаси́тельную, ученико́в лик боже́ственный, смета́я лука́вые прия́тные напе́вы.

Одожде́нием духо́вным всю землю напои́ли, су́шь многобо́жия отгна́вши, всеблаже́ннии апо́столи.

***Пресвята́я Богоро́дице, спаси́ нас.***

Смири́вшегося спаси́ мя, высокому́дренно пожи́вшаго, ро́ждшая Возне́сшаго смире́нное естество́, Де́во Всечи́стая.

Иный. Глас тойже.

*Ирмос*: Услы́шах, Го́споди:

***Святи́и Апо́столи, моли́те Бо́га о нас.***

Апо́стольское всечестно́е ликостоя́ние, Зижди́теля всех моля́щее, проси́ поми́ловати ны восхваля́ющия тя.

Яко змеледе́льцы су́ще, Христо́вы апо́столи, весь ми́р Боже́ственным Сло́вом засе́явшии, прино́сите Ему́ плоды́ всегда́.

Виногра́д бы́ли Христо́в, вои́стинну возлю́бленный, ибо вино́ духо́вное источи́ли ми́ру, апо́столи.

***Пресвята́я Тро́ице Бо́же наш, сла́ва Тебе́.***

Пренача́льная, сообра́зная, всеси́льнейшая Тро́ице Свята́я, Отче, Сло́ве и Ду́ше Святы́й, Бо́же, Све́те и Животе́, сохрани́ ста́до Твое́.

***Пресвята́я Богоро́дице, спаси́ нас.***

Ра́дуйся, престо́ле огнезра́чный, ра́дуйся, свети́льниче свещено́сный, ра́дуйся, горо́ освяще́ния, ковче́же жи́зни, святы́х свята́я се́не.

*Великаго канона Ирмос*:

**Услы́ша проро́к прише́ствие Твое́ Го́споди и убоя́ся, я́ко хо́щеши от Де́вы роди́тися и челове́ком яви́тися, и глаго́лаше: услы́шах слух Твой и убоя́хся, сла́ва си́ле Твое́й Го́споди.**

Стих: *Поми́луй мя, Бо́же, поми́луй мя*.

Дел Твои́х да не пре́зриши, созда́ния Твоего́ да не оста́виши, Правосу́де Го́споди, а́ще и аз еди́н согреши́л я́ко человек, паче вся́каго челове́ка, Человеколю́бче; но и́маши, я́ко Госпо́дь всех, власть оставля́ти грехи́.

Приближа́ется душе́ моя́ коне́ц, приближа́ется, и неради́ши, не гото́вишися; вре́мя сокраща́ется, воста́ни, близ при две́рех Судия́ есть; я́ко со́н, я́ко трава, вре́мя жития́ тече́т: что всу́е мяте́мся?

Воспряни́ о душе́ моя́, дея́ния ихже соде́лала еси́ помышля́й, и пред лице́ твое́ их принеси́, и ка́пли испусти́ слез твои́х; рцы со дерзнове́нием о дея́ниях и помышле́ниях Христу́, и оправда́йся.

Нет в житии́ ни греха́, ни дея́ния, ни зло́бы, ихже аз не согреши́л умо́м и сло́вом и произволе́нием, и предложе́нием и мы́слию и дея́нием, согреши́в как никто́же ино́й когда́.

Отсю́ду и осужде́н был, отсю́ду и побежден был аз окая́нный, от своей со́вести, которой ничто́ в ми́ре нужне́йше; Судия, Изба́витель мой и Ве́датель, пощади́ и изба́ви и спаси́ мя раба́ Твоего́.

Ле́ствица, ю́же ви́дел не́когда вели́кий патриа́рх, указа́ние есть де́ятельнаго восхожде́ния, разу́мнаго возше́ствия; если хо́щеши душа моя́, дея́нием и разумом и созерцанием пожи́ти, то обнови́ся.

Зной дневной претерпе́л и мороз нощной понес нужды ради патриа́рх Иа́ков, на всяк день труды творя́, пася стадо, боряся, работая, да две жены приобрящет.

Жены́ две понимай как деятельность и созерцание; Ли́ю – деятельность, как многоча́дную, Рахи́ль же – созерцание, как многотру́дную; и́бо без трудо́в ни деятельность ни созерцание не совершатся.

Бо́дрствуй душе́ моя́, мужа́йся, я́коже дре́вле вели́кий патриа́рх Иа́ков, да стя́жеши деятельность с ра́зумом, да бу́деши ум созерца́ющий Бо́га, и прони́кнешь в непристу́пный мрак в виде́нии, и бу́деши вели́кий купе́ц.

Вели́кий патриа́рх Иа́ков двена́дцать патриа́рхов детотвори́л, та́инственно утверди́в тебе́ душе́ моя́ ле́ствицу де́ятельнаго восхожде́ния: де́тей как основание, ступе́ни как восхожде́ние прему́дро указа́в.

Иса́ву возненави́денному подража́ла ты душе́ моя, ибо отдала́ соблазни́телю твоему́ богоо́бразную красоту́ твою́, и от оте́ческой моли́твы отпа́ла, и два́жды поползну́лась окая́нная дея́нием и разумом; те́мже ны́не пока́йся.

Едо́мом нарече́ся Иса́в кра́йней ра́ди похоти женонеи́стова: невоздержа́нием бо при́сно разжига́емь и сластьми́ оскверня́емь, Едо́м именова́лся, что значит: разжже́ние души́ любогрехо́вной.

Об Иове на гно́ищи оправда́вшемся слы́шавши, о душе́ моя́, того́ му́жеству не подража́ла, тве́рдаго не име́ла произволе́ния во всех я́же испыта́ла, но яви́лася нетерпели́ва.

Быв на престо́ле поначалу Иов, ны́не наг на гно́ищи гнои́тся; быв мно́гий в ча́дах и просла́влен, стал внезапно безча́ден и бездо́мен; гно́ище я́ко черто́г и стру́пы я́ко би́сер принима́я.

Ца́рским досто́инством, венцом и багряни́цею оде́ян И́ов, почте́нный челове́к и пра́ведный, бога́тством изобилуя и стада́ми, внеза́пно бога́тства, сла́вы, ца́рства, обнища́в лиши́ся.

И́ов быв пра́веден и непоро́чен более всех, не убежал кова́рных сете́й лука́ваго; ты же грехолюби́вая окая́нная душа моя что сотвори́ши, а́ще на пути́ твое́м случи́тся внеза́пное бе́дствие?

Те́ло оскверни́ся, дух омрачи́ся, весь острупи́хся, но я́ко врач Христе́, покая́нием мои́м уврачу́й те́ло и дух, омы́й, очи́сти, покажи́ меня Спа́се мой, па́че сне́га чисте́йша.

Те́ло Твое́ и Кровь, распина́емый о всех положи́л еси́ Сло́ве; те́ло, да мя обнови́ши, кровь, да омы́еши мя, дух же пре́дал еси́, да мя приведе́ши Христе́, Твоему́ Роди́телю.

Соде́лал еси́ спасе́ние посреде́ земли́ Ще́дре, да спасе́мся. Во́лею на Дре́ве распя́лся еси́. Еде́м затворе́нный отве́рзеся, го́рняя и до́льняя тварь, язы́цы вси спасе́ни, покланя́ются Тебе́.

Да бу́дет мне купе́ль – Кровь из ребр Твои́х, вместе и питие́, источи́вшее во́ду оставле́ния грехов; да обою́ду очища́юся, помазу́яся и пия́, ибо пома́зание и питие́ – живото́чная Твоя́ словеса́, Сло́ве.

Наг есмь черто́га, наг есмь и бра́ка, и ве́чери; свети́льник угас, я́ко безъеле́йный, черто́г затвори́лся мне спя́щему, ве́черя снеде́ся, аз же по руку́ и но́гу свя́зан, вон низве́ржен есмь.

Ча́шу Це́рковь приобрела́ – ре́бра Твои живоно́сные, из ни́хже двойной источи́лся нам пото́к: проще́ния и вразумления, во о́браз совместности дре́вняго и но́ваго заве́тов, Спа́се наш.

Вре́мя жития моего́ ма́ло и испо́лнено боле́зней и лука́вства, но в покая́нии мя приими́ и в ра́зум призови́, да не бу́ду ни добы́чею ни пи́щей врагу́, Спа́се, Сам мя уще́дри.

Высокоме́рен есмь, жесто́к же се́рдцем, напра́сно и без причи́ны; но да не с фарисе́ем осу́диши мя Правосу́дный Господи, па́че же мытаре́во смире́ние пода́ждь мне Еди́ный Ще́дрый, и сему́ мя сопричи́сли.

Согреши́л оскверни́в сосу́д пло́ти моея́, вем сие́, Ще́дрый Господи, но в покая́нии мя приими́ и в ра́зум призови́, да не бу́ду ни добы́чею ни пи́щей врагу́, Спа́се, Сам мя уще́дри.

Сам себе́ истука́н был, страстьми́ душе́ мое́й вредя́, но в покая́нии мя приими́ и в ра́зум призови, да не бу́ду ни добы́чею ни пи́щей врагу́, Спа́се, Сам мя уще́дри.

Не послу́шал гла́са Твоего́, преслу́шал Писа́ние Твое́, Законополо́жник, но в покая́нии мя приими́ и в ра́зум призови, да не бу́ду ни добы́чею ни пи́щей врагу́, Спа́се, Сам мя уще́дри.

***Преподо́бная ма́ти Мари́е, моли́ Бо́га о нас.***

Безпло́тных жи́тельство в пло́ти преходя́щи, / благода́ть к Бо́гу / ве́лию вои́стинну прия́ла еси́, преподо́бная: ве́рно чту́щих тя предста́тельствуяй. / Те́мже мо́лим тя, / от вся́ких напа́стей и нас моли́твами твои́ми изба́ви.

***Преподо́бная ма́ти Мари́е, моли́ Бо́га о нас.***

Во глубину́ вели́ких поро́ков низвергшись, неудержи́ма была́ еси́ Марие, но востекла́ еси́ по́мыслом лу́чшим и де́ланием к высоча́йшей доброде́тели пресла́вно, а́нгельское естество́ удиви́вши.

**Преподо́бне о́тче Андре́е, моли́ Бо́га о нас.**

Андре́е, оте́ческая похвало́, моли́твами твои́ми не престава́й моля́ся, предстоя́ Тро́ице Пребоже́ственной, я́ко да изба́вимся муче́ния,/ любо́вию призыва́юще тя, всеблаже́нного, предста́теля боже́ственнаго, / Кри́ту украше́ние.

***Слава****, Троичен:*

Неразде́льное Существо́м, несли́тное Ли́цами, богосло́влю Тя Тро́ическое Еди́но Божество́, я́ко единоца́рственное и сопресто́льное, вопию́ Ти песнь вели́кую, в вы́шних троекра́тно песносло́вимую.

*Богородичен:*

И ражда́еши и де́вствуеши, и пребыва́еши обою́ду естество́м Де́ва; Рожденны й Тобою обновля́ет зако́ны естества́, утро́ба же ражда́ет не ражда́ющая; Бог иде́же хо́щет, побежда́ется естества́ чин, твори́т бо ели́ка хо́щет.

**Песнь 5.**

*Ирмос:*

**От нощи́ у́тренююща, Человеколю́бче, просвети́, молю́ся, и наста́ви и мене́ на повеле́ния Твоя́, и научи́ мя, Спа́се, твори́ти во́лю Твою́.**

В нощи́ житие́ мое́ проводил всегда, тьмою бо и мглой глубо́кой была мне ночь греха́, но сы́ном дня покажи́ мя, Спа́се.

Руви́му подража́я окая́нный аз, соде́ял беззако́нное и законопресту́пное дело на Бо́га Вы́шнего, оскверни́в ло́же мое́, как о́тчее он.

Испове́даюся Тебе́ Христе́ Царю́, согреши́л, согреши́л, как некогда бра́тия, прода́вшии Ио́сифа – плод чистоты́ и целому́дрия.

От сро́дников пра́ведная душа́ Иосифа связа́лась, продан в ра́бство сла́дкий, во о́браз Госпо́день; ты же душе́, вся продала́ся злы́ми твои́ми дея́ниями.

Подража́й уму́ пра́веднаго и целому́дреннаго Ио́сифа, окая́нная и неиску́сная душе́ моя, и не оскверня́йся безрассу́дными стремле́ньми, при́сно беззако́ннующи.

В ро́ве пребывал не́когда Ио́сиф, Влады́ко Го́споди, во о́браз погребе́ния и воста́ния Твоего́; аз же что Тебе́ и когда́ подо́бное принесу́?

Слы́шала еси́ душе́ моя, о Моисе́е в ковче́жце, дре́вле я́ко в черто́ге, носи́мом вода́ми, волна́ми ре́ч ными, бе́гающем де́ла го́рькаго за́мысла фарао́нова.

Слы́шала еси́, душе́ моя окая́нная, о ба́бах повива́льных, не убива́вших некогда младенцев мужескаго пола, плод целому́дрия. Ны́не, как вели́кий Моисе́й, соси́, я́ко млеко́, прему́дрость.

Подобно Моисе́ю вели́кому еги́птянина уязви́вшему, ты душе́ окая́нная не уби́ла высокоумия; ка́ко же всели́шися покая́нием в пусты́ню от страсте́й?

В пусты́ню всели́лся вели́кий Моисе́й, гряди́ и ты душе́, подража́й того́ житию, да и ты в Купине́ Богоявле́ние созерца́ти бу́деши.

Моисе́ев жезл ударя́ющий мо́ре и огустева́ющий глубину́ изобража́й душе́, зна́мением Креста́ Боже́ственного, и́мже мо́жеши и ты вели́кая соверши́ти.

Ааро́н приноша́ше Бо́гу огнь непоро́чный, нело́жный, но Офни́ и Финее́с, я́ко ты душе́, принесоша чуждое Бо́гу оскверне́нное житие́.

Жесток нра́вом аз, фарао́ну го́рькому стал подо́бен, Влады́ко; душе́ю и те́лом подо́бен чароде́ям Ианни́ и Иамври́, и погруже́н умо́м, но помози́ ми.

Нечистоте́ примеша́лся аз окая́нный умо́м, омы́й мя Влады́ко ба́нею мои́х слез, молю́ Тя, пло́ти моея́ оде́жду убели́в я́ко снег.

Аще испыта́ю дела́ мои Спа́се, зрю себя превозше́дша греха́ми вся́каго челове́ка, ибо в разумном сознании согреши́л, а не неве́дением.

Пощади́ пощади́ Го́споди созда́ние Твое́, согреши́л, осла́би ми, и́бо естество́м чи́ст Ты оди́н, и ин кро́ме Тебе́ никто́же есть без скве́рны.

Меня ра́ди Бог образ мой при́нял, показа́л чудеса́, исцели́л прокаже́нныя, и разсла́бленнаго восста́вил, кровоточи́вой ток останов́ил еси́ Спа́се прикоснове́нием риз.

Кровоточи́вой подража́й окая́нная душа моя, / прибеги, ухвати одежду Христо́ву, да изба́вишься ран и услы́шишь от Него́: / ве́ра твоя́ спасла тебя.

До́лу согбе́нной жене́ подража́й о душе́, прииди́ припади́ к нога́м Иису́совым, да тя испра́вит, и да хо́диши пра́во по стезям Госпо́дним.

Ты еси́ коло́дец глубо́кий Влады́ко, источи́ мне во́ду из пречи́стых Твои́х жил, да я́ко самаря́нка уже вредь не жа́жду, жи́зни бо струи́ источа́еши.

Купе́лью Силоа́мской да бу́дут мне сле́зы мои, Влады́ко Го́споди, да умы́ю и аз очи се́рдца и ви́жу Тя мысленно, Све́та Преве́чного.

***Преподо́бная ма́ти Мари́е, моли́ Бо́га о нас.***

Несравне́нным жела́нием возжелавши поклони́тися Дре́ву животво́рному, всеблаженная мати, сподо́билася еси жела́емого; сподо́би и меня получити вы́шнюю сла́ву.

***Преподо́бная ма́ти Мари́е, моли́ Бо́га о нас.***

Струи́ Иорда́нские переше́дши, обрела́ еси́ поко́й безболе́зненный, избежа́вши сла́сти пло́ти, ее же и нас изми́ твои́ми моли́твами преподо́бная.

**Преподо́бне о́тче Андре́е, моли́ Бо́га о нас.**

Яко па́стыря прекраснейшего, /избра́нного,/ Андре́е прему́дре, любо́вию ве́ликою и стра́хом молю́ тя, твои́ми моли́твами мне спасе́ния достигнути / и жизни ве́чной.

***Слава****, Троичен:*

Тя Тро́ица сла́вим, Еди́ного Бо́га: Свят, Свят, Свят еси́ Отче, Сы́не и Ду́ше, про́стое Существо́, Еди́ница вечно покланя́емая.

*Богородичен:*

Из Тебя, нетле́нная безму́жная Ма́ти Де́во, облекся в мой состав Бог, созда́вший ве́ки, и соедини́л с Собою челове́ческое естество́.

**Песнь 6.**

*Ирмос:*

**Возопи́х всем се́рдцем мои́м к ще́дрому Бо́гу, и услы́ша мя от а́да преиспо́дняго, и возведе́ от тли живо́т мой.**

Сле́зы о́чей моих и из глубины́ воздыха́ния и́скренне приношу́ Тебе Спа́се, вопию́щу се́рдцу: Бо́же согреши́х Ти, очи́сти мя.

Уклони́лась еси́ душе́ от Го́спода твоего́, я́коже Дафа́н и Авиро́н, но воззови́ из а́да преиспо́дняго: пощади́! да не покро́ет тебя про́пасть земна́я.

Разсвире́певши яко тели́ца, уподо́билася душе́ моя Ефре́му; но я́ко се́рна от сете́й сохрани́ житие́, ум окрыли́вши де́ланием и созерцананием.

Рука́ Моисе́ева да уве́рит тебя, душе́, ка́ко мо́жет Бог прокаже́нное житие́ убели́ти и очи́стити; и не отча́йся сама́ себе́, а́ще и прокаже́нна еси́.

Во́лны прегреше́ний мои́х, обратившись, покры́ли мя внеза́пно, Спа́се, я́ко не́когда Еги́птян с военача́льниками в Чермно́м мо́ре.

Неразу́мное произволе́ние име́ла еси́, душе́, я́ко пре́жде Изра́иль: Боже́ственной бо ма́нне предпочла́ еси́ безумно любосла́стное страсте́й объяде́ние.

Коло́дцы ханане́йских мы́слей предпочла́, душа моя, воде из Ка́мня Христа, из Него́же прему́дрости река́, я́ко ча́ша пролива́ет то́ки богосло́вия.

Свина́я мяса́ и котлы́ и еги́петскую пи́щу предпочла́, душе́ моя́, небе́сной пи́ще, я́коже дре́вние неразу́мные лю́ди в пусты́не.

Моисе́й, раб Твой Спа́се, жезло́м ка́мень уда́рив и воду изведя́, о́бразно явил животворные ре́бра Твои, из ни́хже вси питие́ жи́зни почерпа́ем.

Испытай, душа моя, и осмотри́ зе́млю обетова́ния, я́коже Иису́с Нави́н, какова́ есть, и всели́ся в нее благозако́нием.

Воста́ни и побори́ плотски́я стра́сти, я́ко Иису́с Нави́н Амали́ка, и Гаваони́ты – ле́стныя по́мыслы, всегда́ побежда́ющи.

Преиди́ вре́мени теку́щее естество́, как некогда воды ковче́г, и войди́ во облада́ние земле́й обетова́ния, душа, Бог повелева́ет.

Как спасл Ты Петра́, возопи́вша: спаси́! так и мен́я, поспеши́в, изба́ви от зве́ря, Спа́се, просте́рши ру́ку Твою́, и возведи́ из глубины́ грехо́вныя.

Приста́нище Тя знаю ти́хое, Влады́ко, Влады́ко Христе́, но от незаходи́мых глуби́н греха́ и отча́яния мя, поспешив, изба́ви.

Аз есмь, Спа́се, дра́хма с ца́рским о́бразом, которая в древности потеряна для Тебя, но вже́гши свети́льник – Предте́чу Твоего́, Сло́ве, взыщи́ и обря́щи мя, Твой о́браз.

***Преподо́бная ма́ти Мари́е, моли́ Бо́га о нас.***

Да страсте́й пла́мень угаси́ши, слез ка́пли источи́ла еси́ Мари́е, при́сно душе́ю распаля́ема, и́хже благода́ть пода́ждь и мне, твоему́ рабу́.

***Преподо́бная ма́ти Мари́е, моли́ Бо́га о нас.***

Безстра́стие небе́сное стяжа́ла еси́, житие́м на земли́ высоча́шим, ма́ти Марие. Те́мже моли́ся воспевающим тебя от страсте́й изба́витися моли́твами твои́ми.

**Преподо́бне о́тче Андре́е, моли́ Бо́га о нас.**

Кри́тскаго тя па́стыря, и председа́теля, / и вселе́нныя моли́твенника ве́дый, / притека́ю Андре́е, и вопию́ ти: / изми́ мя о́тче, из глубины́ греха́.

***Слава****, Троичен:*

Тро́ица есть про́ста, неразде́льна, разде́льна Ли́цами, но Еди́ница Естество́м соедине́на, Оте́ц глаго́лет, и Сын, и Боже́ственный Дух.

*Богородичен:*

Утро́ба Твоя́, Богородица, Бо́га родила, уподо́бившегося нам; Его́же я́ко Созда́теля всех, моли́ Богоро́дице, да моли́твами Твои́ми оправди́мся.

*Таже:*

Го́споди, поми́луй***.*** *(Трижды.)* Сла́ва, и ны́не:

**Кондак:**

Душе́ моя́, душе́ моя́, воста́ни, что спи́ши? Коне́ц приближа́ется и и́маши смути́тися. Воспряни́ у́бо, да пощади́т тя Христо́с Бог, везде́ сый и вся́ исполня́яй.

Икос:

Христо́во врачевство́ ви́дя отве́рсто, и от Сего́ Ада́му истека́ющее здра́вие, пострада́, уязви́ся диа́вол, и я́ко бе́дствуя рыда́ше, и свои́м друго́м возопи́: что сотворю́ Сы́ну Мари́ину, /убива́ет мя Вифлее́млянин, Иже везде́ сый и вся исполня́яй.

Синаксарий первее Минеи, таже Триоди.

Таже **блаженны** с поклоны. Глас 6:

**Во Ца́рствии Твое́м, помяни́ нас Го́споди, егда́ прии́деши во ца́рствии Твое́м.**

Разбо́йника Христе́ рая́ жи́теля сотвори́л еси́, на Кресте́ Тебе́ возопи́вша: помяни́ мя, того́ покая́нию сподо́би и мене́ недосто́йнаго.

Стих: **Блаже́ни ни́щии ду́хом, я́ко тех есть Ца́рство Небе́сное.**

Мано́я слы́шавши дре́вле душе́ моя́, Бо́га в явле́нии бы́вша, и из непло́дове тогда́ прие́мша плод обетова́ния, того́ благоче́стие подража́й.

Стих: **Блаже́ни пла́чущии, я́ко ти́и уте́шатся.**

Сампсо́новой поревнова́вши ле́ности, главу́ остри́гла еси́ душе́ дел твои́х, преда́вши иноплеме́нником, любосла́стием целому́дренную жизнь и блаже́нную.

Стих: **Блаже́ни кро́тцыи, я́ко ти́и насле́дят зе́млю.**

Пре́жде че́люстию о́слиною победи́вый иноплеме́нники, ны́не плене́ние ласкосе́рдству стра́стному обре́теся, но избе́гни душе́ моя́ подража́ния, дея́ния и сла́бости.

Стих: **Блаже́ни а́лчущии и жа́ждущии пра́вды, я́ко ти́и насы́тятся.**

Вара́к и Иеффа́й военача́льницы, судии́ Изра́илевы предпочте́ни бы́ша, с ни́миже Дево́рра мужеу́мная: тех до́блестьми душе́ вмужи́вшися укрепи́ся.

Стих: **Блаже́ни ми́лостивии, я́ко ти́и поми́ловани бу́дут.**

Иаи́лино хра́брство позна́ла еси́ душе́ моя́, Сиса́ра дре́вле пробо́дшую, и спасе́ние соде́лавшую, дре́вом о́стрым, слы́шиши, и́мже тебе́ Крест образу́ется.

Стих: **Блаже́ни чи́стии се́рдцем, я́ко ти́и Бо́га у́зрят.**

Пожри́ душе́ же́ртву похва́льную, дея́ние я́ко дщерь принеси́, от Иеффа́евы чисте́йшую, и заколи́ я́ко же́ртву, стра́сти плотски́я Го́сподеви твоему́.

Стих: **Блаже́ни миротво́рцы, я́ко ти́и сы́нове Бо́жии нареку́тся.**

Гедео́ново руно́ помышля́й душе́ моя́, с небесе́ ро́су подыми́, и прини́кни я́коже пес, и пий во́ду, от зако́на теку́щую, изгнете́нием пи́сменным.

Стих: **Блаже́ни изгна́ни пра́вды ра́ди, я́ко тех есть Ца́рство Небе́сное.**

Или́и свяще́нника осужде́ние душе́ моя́ восприя́ла еси́, лише́нием ума́ приобре́тши стра́сти себе́, я́коже он ча́да, де́лати беззако́нная.

Стих: **Блаже́ни есте́, егда́ поно́сят вам, и изжену́т, и реку́т всяк зол глаго́л на вы лжу́ще Мене́ ра́ди.**

В судия́х леви́т, небреже́нием, свою́ жену́ двана́десятим коле́ном раздели́, душе́ моя́, да скве́рну обличи́т от Вениами́на беззако́нную.

Стих: **Ра́дуйтеся и весели́теся, я́ко мзда ва́ша мно́га на небесе́х.**

Любому́дренная Анна моля́щися, устне́ у́бо двиза́ше ко хвале́нию, глас же ея́ не слы́шашеся, но оба́че непло́дна су́щи, сы́на моли́твы ражда́ет досто́йна.

Стих: **Помяни́ нас Го́споди, егда́ прии́деши во Ца́рствии Твое́м.**

В судия́х спричте́ся Аннино порожде́ние, вели́кий Саму́ил, его́же воспита́ла Армафе́ма в дому́ Госпо́дни, тому́ поревну́й душе́ моя́, и суди́ пре́жде ине́х дела́ твоя́.

Стих: **Помяни́ нас Влады́ко, егда́ прии́деши во Ца́рствии Твое́м.**

Дави́д на ца́рство избра́н, ца́рски пома́зася ро́гом Боже́ственнаго ми́ра: ты у́бо душе́ моя́, а́ще хо́щеши вы́шняго Ца́рствия, ми́ром пома́жися слеза́ми.

Стих: **Помяни́ нас Святы́й, егда́ прии́деши во Ца́рствии Твое́м.**

Поми́луй созда́ние Твое́ Ми́лостиве, уще́дри руку́ Твое́ю творе́ние, и пощади́ вся согреши́вшия, и мене́ па́че всех, Твои́х презре́вшаго повеле́ний.

**Слава**, Троичен:

Безнача́льну, и рожде́нию же и происхожде́нию, Отцу́ покланя́юся ро́ждшему, Сы́на сла́влю рожде́ннаго, пою́ сопросия́вшаго Отцу́ же и Сы́ну, Ду́ха Свята́го.

Богородичен:

Преесте́ственному Рождеству́ Твоему́ покланя́емся, по естеству́ сла́вы Младе́нца Твоего́ не разделя́юще Богороди́тельнице: Иже бо еди́н лице́м, сугу́быми испове́дуется естествы́.

**Песнь 7.**

*Великаго каона Ирмос:*

**Согреши́хом, беззако́нновахом, непра́вдовахом пред Тобо́ю, ниже́ соблюдо́хом, ниже́ сотвори́хом, я́коже запове́дал еси́ нам; но не преда́ждь нас до конца́, отце́в Бо́же.**

Стих: *Поми́луй мя, Бо́же, поми́луй мя*.

Согреши́л, беззако́нновал, и отверг за́поведь Твою́, и́бо во грехах я рожден, и сам прибавил грехи к я́звам моим; но Сам мя поми́луй, я́ко Благоутро́бен, отце́в Бо́же.

Та́йны се́рдца моего́ испове́дал Тебе́ Судии́ моему́; виждь мое́ смире́ние, виждь и скорбь мою́, и вонми́ осужде́нию моему́ ны́не, и Сам мя поми́луй, я́ко Благоутро́бен, отце́в Бо́же.

Сау́л не́когда, потеряв осли́ц отца́ своего́, внеза́пно с вестию о них обре́л ца́рство к сла́ве своей; а ты, душе́ моя, блюди́, не забыва́йся, ско́тския по́хоти твои предпочитая Ца́рствию Христо́ву.

Дави́д богооте́ц не́когда согреши́л сугу́бо, стрело́ю устреле́н быв прелюбоде́йства, и копие́м плене́н быв уби́йства; но ты сама́, душа моя́, тягча́йшими делами неду́гуеши, своевольными стремле́ниями.

Совокупи́л не́когда Дави́д с беззако́нем беззако́ние, с уби́йством любоде́йство соединив, но покая́ние сугу́бое показа́л тотча́с; а ты сама́ душа моя лука́внейшая, бо́льше соде́лала еси́, не пока́явшися Бо́гу.

Дави́д не́когда изобрази́л свой грех, написа́в я́ко на ико́не песнь, е́юже дея́ние свое́ облича́ет, зовя́: поми́луй мя Боже, Тебе́ Еди́ному согреши́л всех Бо́гу, Сам очи́сти мя.

Когда ковчег носи́м был на колесни́це и преклонил его телец, то О́за лишь косну́вшися ковчега, пораже́н был гне́вом Бо́жиим; но убежа́вши его дерзнове́ния, душа моя, почита́й Боже́ственное благогове́йно.

Ты слы́шала, душа моя, об Авессало́ме, ка́к он восста́л на самую приро́ду и оскверни́л ло́же отца́ Дави́да; позна́ла, душа моя, того скве́рное дея́ние и подража́ла его стра́стным и любосла́стным стремле́ниям.

Ты покори́ла, душа моя, свобо́дное твое́ досто́инство те́лу твоему́; ибо обре́тши Ахитофе́ла врага́, склонилась к его́ сове́там; но их разсы́пал Сам Христо́с, да ты спасе́шися.

Соломо́н чу́дный и благода́тной прему́дрости испо́лненный, лука́вое не́когда пред Бо́гом сотвори́в, отступи́л от Него́; ему́же ты прокля́тым твои́м житие́м, душа, уподо́билася еси́.

Сластьми́ влеко́мь, Соломо́н страстьми́ оскверни́лся; рачи́тель прему́дрости, увы́, рачи́тель блу́дных жен стал, и чу́ждым Бо́гу; емуже ты подража́ла умо́м, душа моя, сладостра́стьми скве́рными.

Ровоа́му подража́ла, душа моя, не послу́шавшему сове́та о́тча, а с ним и зле́йшему рабу́ Иеровоа́му, древнему отсту́пнику; но бе́гай подража́ния им, душе́, и зови́ Бо́гу: согреши́х, уще́дри мя.

Аха́вовым позавидова́ла скве́рнам, душа моя́, увы мне, была́ еси́ плотски́х скверн пребыва́лище и сосу́д сра́млен страсте́й, но из глубины́ твоея́ воздохни́, и глаго́ли Бо́гу грехи́ твоя́.

Попали́л не́когда Илия́ дважды по пятьдесят Иезаве́линых служителей, когда истреблял ложных пророков во обличе́ние Ахаа́вово; бе́гай подража́ния им, душа, и укрепля́йся.

Затвори́лось тебе́ не́бо, душа, и глад Бо́жий насти́г тебя, как не́когда Аха́ва, не покори́вшася словеса́м Илии́ Фесви́тянина; но уподо́бься Саре́птской вдови́це Сара́ффии, душа моя, и напита́й проро́чу ду́шу.

Согреше́ния Манасси́и собрала́ себе добровольно, душа моя, поста́вив стра́сти как идолов и умно́жив негодова́ние Бога; но и покая́нию его подражай те́пле и стяжи́ умиле́ние.

Припа́даю Тебе и приношу́ Тебе́, я́коже сле́зы, глаго́лы моя́: согреши́л, как не согреши́ла блудни́ца, и безако́нновал, как и́ной никто́ же на земли́; но уще́дри Влады́ко, творе́ние Твое́, и воззови́ мя.

Погребо́х о́браз Твой и растли́л за́поведь Твою́, вся помрачи́лась добро́та, и страстьми́ угаси́лась свеща́; но уще́дрив возда́ждь ми ра́дование, Спа́се, я́коже пое́т Дави́д.

Обрати́ся, пока́йся, открой сокрове́нное, глаго́ли Бо́гу все ве́дущему: Ты знаешь мое та́йное, еди́ный Спа́ситель, но Сам мя поми́луй, я́коже пое́т Дави́д, по ми́лости Твое́й.

Исчезают дни́ мои́, как сновиде́ние пробуждающегося, те́м же я́ко Езеки́я слезю́ на ло́жи мое́м, прося́ приба́витися мне ле́том живота́. Но какой Иса́ия предста́нет тебе́ душе́, а́ще не всех Бог?

***Преподо́бная ма́ти Мари́е, моли́ Бо́га о нас.***

Возопи́вши к Пречи́стей Богома́тери, ты пре́жде всего́ отри́нула неи́стовство страсте́й, свире́по досажда́ющих, и посрами́ла врага́ запну́вшего тебя; но даждь и мне ны́не по́мощь от ско́рби, рабу́ твоему́.

***Преподо́бная ма́ти Мари́е, моли́ Бо́га о нас.***

Его́ же возлюби́ла еси́, Его́ же возжела́ла еси́, Его́же ра́ди плоть изнури́ла еси́ преподо́бная, моли́ ны́не Христа́ о рабах твоих: я́ко да ми́лостив быв всем нам, ми́рное состоя́ние да́рует почита́ющим Его́.

**Преподо́бне о́тче Андре́е, моли́ Бо́га о нас.**

На ка́мене ве́ры моли́твами твои́ми утверди́ меня, о́тче Андрее, стра́хом Боже́ственным мя огражда́я, и покая́ние пода́ждь ми, молю́ся ти, /и изба́ви мя от се́ти враго́в/ и́щущих мя.

***Слава****, Троичен:*

Тро́ица про́стая, неразде́льная, единосу́щная, и Естество́ еди́но, Све́ты и Свет, и три Святые и еди́ное Свя́тое, пое́тся Бог Тро́ица; воспо́й же, просла́ви, душа, Живот и Животы – всех Бо́га.

*Богородичен:*

Пое́м Тя, благослови́м Тя, покланя́емся Ти Богороди́тельнице, я́ко от неразде́льной Тро́ицы роди́ла еси́ еди́ного Христа́ Бо́га, и Сама́ отве́рзла еси́ нам су́щим на земли́ селе́ниянебе́сные.

**Трипеснец**. Глас 8.  
Песнь 8.

*Ирмос:*

**Безнача́льнаго Царя́ сла́вы, Его́же трепе́щут небе́сныя си́лы, по́йте свяще́нницы, лю́дие превозноси́те во вся ве́ки.**

***Святи́и Апо́столи, моли́те Бо́га о нас.***

Как у́гли невеще́ственнаго огня́, попали́те веще́ственныя стра́сти моя́, возжига́юще ны́не во мне жела́ние Боже́ственныя любве́, апо́столи.

Трубы́ благогла́сныя Сло́ва почти́м, апо́столов Христо́вых, и́ми же падо́ша сте́ны неутвержде́ны вра́жия, и богоразу́мия утверди́шася забра́ла.

Куми́ры стра́стныя души́ моея́ сокруши́те, и́же хра́мы и столпы́ сокруши́ли врага́, апо́столи Госпо́дни, хра́мы освяще́нные.

***Пресвята́я Богоро́дице, спаси́ нас.***

Вмести́ла еси́ Невмести́мого естество́м; носи́ла еси́ Нося́щего вся; кормила еси́, Чи́стая, Пита́ющего тварь Христа́ Жизнода́вца.

Иный трипеснец. Ирмос тойже.

***Святи́и Апо́столи, моли́те Бо́га о нас.***

Ду́ха началохи́тростием созда́вши всю Це́рковь апо́столи Христо́вы, в ней благослови́те Христа́ во ве́ки.

Воструби́вше трубо́ю уче́ний, апо́столи низве́ргли всю лесть и́дольскую, Христа́ превознося́ще во вся ве́ки.

Апо́столи, до́брое преселе́ние, /назира́тели ми́ра, и небе́снии жи́тели, вас непреста́нно восхваля́ющих /изба́вите от бед.

***Пресвята́я Тро́ице Бо́же наш, сла́ва Тебе́.***

Трисо́лнечное всесве́тлое Богонача́лие, единосла́вное и единопресто́льное Естество́, Отче вседе́телю, Сы́не, и Боже́ственный Ду́ше, пою́ Тя во ве́ки.

***Пресвята́я Богоро́дице, спаси́ нас.***

Яко честны́й и превы́шший престо́л, воспои́м Бо́жию Ма́терь непреста́нно, лю́дие, еди́ну по рождестве́ Ма́терь и Де́ву.

**Песнь 8.**

*Великаго канона Ирмос:*

**Его́же во́инства Небе́сная сла́вят и трепе́щут Херуви́ми и Серафи́ми, вся́ко дыха́ние и тварь по́йте, благослови́́те и превозноси́те во вся ве́ки.**

Стих: *Поми́луй мя, Бо́же, поми́луй мя*.

Согреши́вша поми́луй мя Спа́се, воздви́гни мой ум ко обраще́нию, приими́ мя ка́ющегося, уще́дри вопию́щего: согреши́л Ти, спаси́, беззако́нновал, поми́луй мя.

Колесни́чник Илия́ взойдя на колесни́цу доброде́телей, вознесся не́когда от земли я́ко на небеса́; сего́ восхо́д помышля́й, душе́ моя́.

Елиссе́й не́когда прие́м ми́лоть Илии́, прия́л сугу́бую благода́ть от Бо́га; ты же о душе́ моя́, сей благода́ти не причасти́лася за невоздержа́ние.

Иорда́нову струю Елиссе́й остановил ми́лотию Илии́ сюда и туда; ты же о душе́ моя́, сей благода́ти не причасти́лася за невоздержа́ние.

Сомани́тянка со нра́вом благи́м Елисея пра́веднаго угости́ла; ты же, о душе́ моя, не ввела́ в дом ни стра́нника, ни пу́тника; те́мже из черто́га изри́нешися вон, рыда́ющи.

Скве́рному ра́зуму Гиези́я подража́ла еси́, окая́нная душа моя; его́же сребролю́бие отве́ргни хотя́ бы в ста́рости, бе́гай гее́нскаго огня́, отступи́вши злых твои́х дел.

Ози́и подражавши душе́ моя, сего́ прока́зу приобрела в себе́ сугу́бо: неуме́стная бо мы́слиши, беззако́нная же делаеши; оста́ви что имеешь и прибеги́ к покая́нию.

Слы́шала еси́ душа, о Ниневи́тянах ка́ющихся Бо́гу во вре́тище и пе́пле; сим не подража́ла еси́, но яви́лася зле́йшая всех, пре́жде зако́на и по зако́не прегреши́вших.

Слы́шала еси́ душа, об Иереми́и, в ро́ве нечи́стом о гра́де Сио́не рыда́ньми вопию́щем и слез и́щущем; подража́й сего́ плаче́вное житие́ и спасе́шися.

Ио́на в Фарси́с бежал, проразуме́в покаяние Ниневи́тян, знал бо как проро́к милосердие Бо́жие, те́мже ревнова́л, чтобы пророчество не показалось ложным.

Слы́шала еси́ душа, о Дании́ле во рве, ка́ко загради́л уста́ звере́й; зна́ешь, ка́ко о́троцы с Аза́рией погаси́ли ве́рою пла́мень пе́щи горя́щий.

Из Ве́тхого Заве́та всех я привел тебе, душе́, в приме́р; подража́й боголюби́вым дея́ниям пра́ведных, избе́гни же лука́вых грехо́в.

Правосу́дный Спа́се, поми́луй и изба́ви меня огня́ и гне́ва, их же и́мею на суде́ пра́ведно претерпе́ти; прости меня пре́жде кончины, дав доброде́тель и покая́ние.

Яко разбо́йник вопию́ Ти: помяни́ мя. Яко Петр пла́чу го́рько: прости мя Спа́се. Зову́ я́ко мыта́рь, слезю́ я́ко блудни́ца. Приими́ мое́ рыда́ние, я́коже некогда жены ханане́йской.

Исцели́ гное́ние смире́нной моей души́, Спа́се, еди́ный Врач, пла́стырь мне наложи́ и еле́й и вино́: дела́ покая́ния, умиле́ние со слеза́ми.

Ханане́йской жене и аз подража́ю, поми́луй мя, вопию́, Сы́не Дави́дов; каса́юся кра́я ри́зы, я́ко кровоточи́вая; пла́чу, я́ко Ма́рфа и Мари́я над Ла́зарем.

Сосуд сле́з я́ко ми́ро изливая на главу́ Твою Спа́се, зову́ Тебе я́коже блудни́ца ми́лости и́щущая, мольбу́ приношу́ и прощение мне прошу́ пода́ти.

Аще и никто́ же, я́коже аз согреши́л Тебе́, но однако приими́ и меня, Благоутро́бный Спа́се, стра́хом ка́ющегося и любо́вию зову́щего: согреши́л Тебе́ еди́ному, поми́луй мя Ми́лостиве.

Пощади́ Спа́се Твое́ созда́ние, и взыщи́ я́ко Па́стырь поги́бшего, встрети заблу́ждшего, восхити́ от во́лка, сотвори́ мя агнцем на па́стве Твои́х ове́ц.

Когда́ ся́деши как Судия, Милосердный Спа́се, и пока́жеши стра́шную сла́ву Твою́, о каковы́й страх тогда́ пе́щи горя́щей, всем боя́щимся нестерпи́маго суди́ща Твоего́.

***Преподо́бная ма́ти Мари́е, моли́ Бо́га о нас.***

Матерь незаходи́мого просвети́вши тя, Марие, освободи́ла тя от омраче́ния страсте́й. Те́м же вше́дши в духо́вную благода́ть, просвети́ Мари́е, тя ве́рно восхваля́ющих.

***Преподо́бная ма́ти Мари́е, моли́ Бо́га о нас.***

Чу́до но́вое воистину ви́дев в тебе́ ма́ти Марие, ужаса́лся боже́ственный Зоси́ма: а́нгела бо узре́ во пло́ти и у́жасом весь исполня́лся, Христа́ поя́ во ве́ки.

***Преподо́бне о́тче Андре́е, моли́ Бо́га о нас.***

Яко имея дерзнове́ние ко Го́споду, моли́ся разреше́ние от уз беззако́ния мне ны́не обрести́ моли́твами твои́ми, Андре́е Критский, честна́я похвало́, ибо ты покая́ния учи́тель и преподо́бных сла́ва.

**Благослови́м Отца́, и Сы́на, и Свята́го Ду́ха, Го́спода.**

*Троичен:*

Безнача́льный Отче, Сы́не Собезнача́льный, Уте́шителю Благи́й Ду́ше Пра́вый; Сло́ва Бо́жия Роди́тель, Отца́ безнача́льного Сло́ве, Дух Живы́й и Созида́ющий; Тро́ице Еди́нице, поми́луй мя.

*Богородичен:*

Как от окра́шения багряницы, мы́сленная багряни́ца: плоть Емману́илева, внутри во чре́ве Твое́м Пречи́стая, истка́лась; те́мже Богоро́дицу вои́стинну Тя почита́ем.

**Хва́лим, благослови́м, покланя́емся Го́сподеви, пою́ще и превознося́ще во вся ве́ки.**

И паки ирмос.

Трипеснец. Глас 8.  
Песнь 9.

*Ирмос:*

**Вои́стинну Богоро́дицу Тя испове́дуем, спасе́ннии Тобо́ю Де́во Чи́стая, с безпло́тными ли́ки Тя велича́юще.**

***Святи́и Апо́столи, моли́те Бо́га о нас.***

Исто́чники спаси́тельной воды́ я́вльшеся апо́столи, ду́шу мою́ иста́явшую грехо́вною жа́ждою, ороси́те.

Пла́вающего в пучи́не поги́бели и в погруже́нии уже́ бы́вша, Твое́ю десни́цею, я́коже Петра́, Го́споди спаси́ мя.

Яко со́ли, вку́сных су́ще уче́ний, гни́льство ума́ моего́ изсуши́те, и неве́дения тьму отжени́те.

***Пресвята́я Богоро́дице, спаси́ нас.***

Ра́дость я́ко роди́вшая, плачь мне пода́ждь, и́мже Боже́ственное утеше́ние Влады́чице, в бу́дущем дни обрести́ возмогу́.

Иный.

*Ирмос:* Тя небесе́ и земли́ хода́таицу:

***Святи́и Апо́столи, моли́те Бо́га о нас.***

Тя благосла́вное апо́стольское собра́ние, пе́сньми велича́ем: вселе́нней бо свети́ла све́тлая яви́стеся, пре́лесть отгоня́ще.

Благове́стною мре́жею ва́шею, слове́сныя ры́бы улови́вше, сия́ приноси́те всегда́ снедь Христу́, апо́столи блаже́ннии.

К Бо́гу ва́шим проше́нием помяни́те нас апо́столи, от вся́каго изба́витися искуше́ния, мо́лимся, любо́вию воспева́ющия вас.

***Пресвята́я Тро́ице Бо́же наш, сла́ва Тебе́.***

Тя триипоста́сную Еди́ницу, Отче, Сы́не, со Ду́хом, Еди́наго Бо́га единосу́щна пою́, Тро́ицу единоси́льную и безнача́льную.

***Пресвята́я Богоро́дице, спаси́ нас.***

Тя Детороди́тельницу и Де́ву, вси ро́ди ублажа́ем, я́ко Тобо́ю изба́вльшеся от кля́твы: ра́дость бо нам родила́ е́си Го́спода.

Великаго канона *Ирмос:*

**Безсе́меннаго зача́тия Рождество́ несказа́нное, Ма́тере безму́жныя нетле́нен Плод, Бо́жие бо рожде́ние обновля́ет естества́. Те́мже Тя вси ро́ди, я́ко Богоневе́стную Ма́терь, правосла́вно велича́ем.**

Стих: *Поми́луй мя, Бо́же, поми́луй мя*.

Ум острупи́лся, те́ло оболе́знилось, неду́гует дух, сло́во изнемога́ет, житие́ умертви́лось, коне́ц при две́рех; те́мже моя́ окая́нная душе́, что сотвори́ши, егда́ прии́дет Судия́ испыта́ти твои дела?

Моисе́ево сказа́ние о миробы́тии и все Ветхозаве́тное писа́ние привел тебе, душа моя, пове́дающее тебе́ о пра́ведных и непра́ведных; от ни́х же вторы́м, о душе́, подража́ла еси́, а не пе́рвым, в Бо́га согреши́вши.

Зако́н изнемо́г в тебе, душа моя, бездействует в тебе Ева́нгелие, писа́ние все пренебреже́но тебою, проро́чества и пра́ведное сло́во явилося бессильным; стру́пы твои́, о душе́, умно́жились, и нет врача, который исцелил бы тя.

Привожду́ тебе указа́ния писа́ний Но́ваго Заве́та, вводя́щие тебя душа ко умиле́нию; пра́ведным же подражай, гре́шных отвраща́йся, и уми́лостиви Христа́ моли́твами же и поще́ньми и чистото́ю и непорочностью.

Христо́с вочелове́чился, призва́в к покая́нию разбо́йников и блудни́ц; душа моя пока́йся, дверь отве́рзается Ца́рствия уже́, и предвосхища́ют его фарисе́и, мытари́ и прелюбоде́и ка́ющиися.

Христо́с вочелове́чился, пло́ти приобщи́вся моей, и вся сво́йственное естеству́ испыта́л кроме́ греха́, предпоказу́я тебе́ душе́ приме́р, и о́браз снизхожде́ния Своего́.

Христо́с волхво́в спас, па́стырей созва́л, младенцев мно́жество удосто́ил му́ченичества, просла́вил ста́рцев и вдови́ц, и́м же не подража́ла душа моя ни дея́нием, ни житие́м; но го́ре тебе́, когда́ бу́деши суди́тися.

Пости́вся Госпо́дь четы́редесять дней в пусты́ни, напоследок взалка́, показу́я челове́ческое естество́; душа моя, да не разлени́шися, а́ще на тебе́ нападе́т враг, моли́твою же и посто́м да отрази́тся он от ног твои́х.

Христо́с искуша́ем был, диа́вол искуша́л, показу́я ка́мни, да сделаются хлебами , на го́ру возводил Его ви́дети вся ца́рства ми́ра во мгнове́нии. Убо́йся о душе́, ловле́ния, трезви́ся, моли́ся на вся́кий час Бо́гу.

Предтеча Иоанн, го́рлица пустынолю́бная, глас вопию́щаго в пустни, Христо́в свети́льник, возглаша́л пропове́дуя покая́ние; Ирод же беззако́нновал со Иродиа́дою. Смотри душе́ моя́, да не увя́знеши в беззако́нные се́ти, но облобыза́й покая́ние.

В пусты́ню всели́лся Предте́ча благода́ти, и Иуде́я вся и Самари́я слы́шавше стека́лись и испове́довали грехи́ свои, креща́ющеся усе́рдно; и́м же ты не подража́ла, душа моя.

Брак честны́й и ло́же нескве́рно Христо́с благослови́л, пребывая во плоти и вкушая пищу на бра́ке в Ка́не, и во́ду в вино́ претворяя, показу́я тем пе́рвое чу́до, да ты измени́шися о душе́.

Разсла́бленнаго укрепи́л Христо́с и тот одр свой взял, и ю́ношу уме́ршего, вдовы́ де́тище, воскресил, и со́тникова о́трока исцелил; и самарянке открылся, изобразив тебе́, душа, слу́жение Богу духом.

Кровоточи́вую Госпо́дь исцели́л прикоснове́нием к кра́ю ри́з Своих, прокаже́нных очи́стил, слепы́х просвети́л, глухи́х, хромы́х и немы́х испра́вил, и жену́ согбе́нную сло́вом вы́прямил; да ты спасе́шися окая́нная душе́.

Неду́ги исцеля́я, ни́щим благовествова́л Христо́с Сло́во, уве́чных врачева́л, с мытаря́ми вкуша́л, со гре́шники бесе́довал, ду́шу дще́ри Иаи́ровы уже уме́ршую возврати́л прикоснове́нием руки́.

Мыта́рь спаса́лся и блудни́ца уцелому́дривалась, а фарисе́й хваля́ся осужда́лся. Ибо мыта́рь вопия́л: очи́сти мя, блудни́ца: поми́луй мя, фарисе́й же велича́ясь возглашал: Бо́же, благодарю́ Тя, и про́чия безу́мныя глаго́лы.

Закхе́й мыта́рь был, одна́ко спасся, а фарисе́й Си́мон соблазня́лся, видя как блудни́ца принимает грехо́в оставле́ние от Иму́щего силу оставля́ть грехи́; ейже душе́ старайся подража́ти.

Блудни́це, о окая́нная душе́ моя́, не подраж́ала, которая прии́мши сосу́д с ми́ром, со слеза́ми ма́заше но́ги Спа́совы, оте́рши их власа́ми, прости́вшему ей пре́жние согреше́ния.

Уведала, душе моя, как про́кляты бы́ли города не прия́вшии Христо́во благове́стие. Убо́йся указа́ния, да не бу́деши я́коже они́, и́хже Содо́мляном Влады́ка уподо́бив, да́же до а́да осуди́л.

Да не окажешься ты хуже Ханане́янки, душе моя, отча́янием. Но слы́шавше о ве́ре, ея́же ради дочь сло́вом Бо́жиим исцели́лась, воззови́ из глубины́ се́рдца, я́коже она́ Христу́: Сы́не Дави́дов, спаси́ меня.

Умилосе́рдися, спаси́ мя Сы́не Дави́дов, поми́луй, бесну́ющегося сло́вом исцели́вший, слово милостивое мне как разбо́йнику изреки́: ами́нь глаго́лю тебе́, со Мно́ю бу́деши в раю, егда́ прииду́ во сла́ве Мое́й.

Оба разбо́йника на кресте́ ви́сели, один хули́л Тебя, а другой Богом испове́довал Тебя; о Благоутро́бный Христе, как ве́рному разбо́йнику позна́вшему Тебя Бо́гом, и мне отве́рзи дверь сла́внаго Ца́рствия Твоего́.

Тварь содрога́лась распина́ема Тя ви́дящи, го́ры и ка́мни стра́хом распада́лись и земля́ сотряса́лась, и ад обнажи́лся, и омрача́лся свет среди дня, видя Тебя Иису́се пригвожде́на ко Кресту́.

Плодо́в досто́йных покая́ния не истяжи́ от меня Спа́се, и́бо кре́пость моя́ во мне оскуде́ла; се́рдце мне да́руй при́сно сокруше́нное, нищету́ духо́вную, да сия́ Тебе́ принесу́ я́ко прия́тную же́ртву, еди́ный Спа́се.

Судия́ мой, ве́дущий меня, хотя́щий снова приити́ со а́нгелами суди́ти ми́р весь, ми́лостивным Твои́м о́ком тогда́ вооззрев на мя, пощади́ и уще́дри мя Иису́се, согреши́вшего более всего рода челове́ческого.

***Преподо́бная ма́ти Мари́е, моли́ Бо́га о нас.***

Удиви́ла всех стра́нным житие́м твои́м Мари́е, а́нгелов чи́ны и челове́ков собо́ры, невеще́ственно пожи́вши и естество́ превозше́дши, как бесплотная нога́ми по Иорда́ну прошла́ еси́.

***Преподо́бная ма́ти Мари́е, моли́ Бо́га о нас.***

Уми́лостиви Созда́теля о хва́лящих тя, преподо́бная ма́ти, изба́витися озлобле́ний и скорбе́й о́крест напа́дающих; да изба́вившеся от напа́стей, возвели́чим непреста́нно просла́вльшаго тя Го́спода.

***Преподо́бне о́тче Андре́е, моли́ Бо́га о нас.***

Андре́е честны́й и о́тче треблаже́ннейший, па́стырь Кри́тский, не преста́вай молиться о воспева́ющих тебя, да изба́вимся все ве́рно чту́щии твою́ па́мять, от гне́ва и ско́рби, и тле́ния, и прегреше́ний безме́рных.

***Слава****, Троичен:*

Отца́ просла́вим, Сы́на превознесе́м, Боже́ственному Ду́ху ве́рно поклони́мся, Тро́ице неразде́льней, Еди́нице по Существу́, я́ко Све́ту и Света́м, и Животу́ и Живота́м, животворя́щему и просвеща́ющему концы́.

*Богородичен:*

Град Твой сохраня́й Богороди́тельнице Пречи́стая, в Тебе́ бо сей ве́рно ца́рствуяй, в Тебе́ и утвержда́ется, и Тобо́ю побежда́яй, побежда́ет вся́кое искуше́ние, и пленя́ет ра́тники, и прохо́дит послуша́ние.

*Таже поем оба лика ирмос:* **Безсе́меннаго зача́тия.**